stanford-oval/wikipedia huggingface dataset:
שיטת נורדוף-רובינס לטיפול במוזיקה
הערות שוליים

↑  Karkou, Vassliki (2006). Arts Therapies: A Research-based Map of the Field. Elsevier Health Sciences. pp. 132ff. ISBN 978-0443072567.
↑  Adler, Constance (11 בפברואר 1991). "See Me, Feel Me, Touch Me, Heal Me". New York Magazine. {{cite news}}:  (עזרה)
↑  Nordoff, Paul; Robbins, Clive (2004). Therapy in Music for Handicapped Children. Barcelona Publishers. ISBN 978-1891278198.
↑  Guerrero, Nina; Marcus, David; Turry, Alan (2014). "Nordoff-Robbins Music Therapy".  In Wheeler, Barbara (ed.). Music therapy Handbook (2nd ed.). Phoenixville: Guilford. ISBN 9781462518036.
↑  Simpson, Fraser (2009). The Nordoff-Robbins adventure : fifty years of creative music therapy. London.: James & James Publishers. ISBN 9781906507060.
ריק הול

| --- | --- |

 לידה:  31 בינואר 1932 מחוז טישומינגו, ארצות הברית 
 פטירה:  2 בינואר 2018 (בגיל 85) מאסל שולס, ארצות הברית 
 מוקד פעילות:  ארצות הברית 
 תקופת הפעילות:  מ-1959 
 סוגה:  מוזיקת נשמה 
 פרסים והוקרה:  פרס גראמי של חבר הנאמנים (2014)  Jack Emerson Lifetime Achievement Award for Executive (2011) 
 פרופיל ב-IMDb
 
רו אריסטר "ריק" הול (באנגלית: Roe Erister "Rick" Hall‏; ‏31 בינואר 1932 - 2 בינואר 2018) היה כותב שירים ומפיק מוזיקלי, מייסדם ומנהלם של אולפני FAME במאסל שולס, אלבמה. הצליל שיצר, אשר כונה "הסאונד של מאסל שולס" השפיע על סוגות מוזיקת הנשמה, הרוק הדרומי, ההרית'ם אנד בלוז והקאנטרי. הול סייע לקריירות של פרסי סלדג', אוטיס רדינג, וילסון פיקט, אריתה פרנקלין, אטה ג'יימס, להקת האחים אולמן ועוד. ב-1971 נבחר ל"מפיק השנה" על ידי כתב העת בילבורד ב-1985 נבחר ל"היכל התהילה המוזיקלי של אלבמה", ב-2014 זכה בפרס גראמי למפעל חיים.
חייו המוקדמים

נולד בחווה חקלאית בצפון-מזרח אלבמה. בגיל 4 אירעה בחצר ביתו תאונה נוראה כאשר אחיו הצעיר בשנה נפל תוך כדי משחק לדלי מי כביסה רותחים שהונח במקום על ידי אמם. האח נפטר כעבור ימים אחדים והאם עזבה את המשפחה. שמועות מאוחרות דיווחו שעבדה כפרוצה. הול נותר להתגורר עם אביו בעוני ולימד את עצמו לנגן בגיטרה. כאשר בה העת להתגייס למלחמת קוריאה סירב הול להתגייס כסרבן מצפוני וכתחליף הוצב כנגן במשמר כבוד של הארמייה הרביעית. בשנת 1957 אירעו לשול שתי טרגדיות בזו אחר זו. אשתו מזה שנה וחצי נהרגה בתאונת דרכים, שעה שהול נהג ושבועיים לאחר מכן נהרג אביו בהתהפכות טרקטור. עקב כך שקע הול בדיכאון קליני ואלכוהוליזם. את זמנו הקדיש רק לכתיבת שירים. את שיריו ביצעה להקה בה היה שותף גם ביל שריל, הול ניגן בלהקה בגיטרה בס. ב-1959 הקימו שריל והול, יחד עם חבר בשם טום סטאפורד, אולפן הקלטות בעיר פלורנס, הסמוכה למאסל שולס. לאולפן הם קראו Florence Alabama Music Enterprises ובקיצור: FAME. את היוזמה עודד המפיק סם פיליפס, שהיה אף הוא יליד האזור. אולם עד מהרה נוצר קרע בין הול לבין שני שותפיו, על רקע הפרפקציוניזם של הול. לפיכך פרש הול מהשותפות והקים את האולפן במבנה מחסן טבק נטוש.
אולפני FAME

באמצע שנות השישים הפך האולפן הנידח למרכז הפקה של להיטי מוזיקת נשמה. מפיקים כג'רי וקסלר ופלטון ג'רוויס הביאו את אמניהם להקליט במקום, שבו עבדו בהרמוניה אפרו-אמריקאים ולבנים בתקופה שבה שלטה עדיין מדניות ההפרדה הגזעית (סגרגציה). שתי קבוצות של נגני אולפן קבועים של האולפנים, חטיבת כלי נשיפה (Muscle Shoals Horns) וחטיבת קצב (Muscle Shoals Rhythm Section שנקראו גם The Swampers‏), השתתפו בהקלטת מאות שירים ויצרו צליל ייחודי ומזוהה.
ב-1967 נערכה באולפני FAME הקלטת תקליטה פורץ הדרך של אריתה פרנקלין (I Never Loved a Man (the Way I Love You. במהלך ההקלטות הטריד אחד מנגני האולפן את הזמרת. בתגובה דרש בעלה את פיטוריו של הנגן. הול סירב. על רקע זה פרץ סכסוך בין ג'רי וקסלר, מנהלה של פרנקלין בחברת אטלנטיק רקורדס לבין הול, דבר שהוביל לניתוק קשרי העבודה הפוריים בין אטלנטיק רקורדס לאולפנים. יתרה מזו, ב-1969 פרשו חלק מנגני האולפן של FAME והקימו את Muscle Shoals Sound Studio, בעידודו של ג'רי וקסלר שהעביר אליהם את אמניו.
הול חתם על הסכם הפצה עם קפיטול רקורדס ועבר להקליט בעיקר מוזיקת קאנטרי, שגם את צלילה שינה והוסיף לו חטיבת כלי נשיפה. ב-1971 זכה להוקרה ונבחר ל"מפיק השנה" על ידי כתב העת בילבורד.
ב-2013 ראה אור הסרט התעודי Muscle Shoals המגולל את סיפור האולפנים. ריק הול הוא המרואיין הראשי בסרט.
הערות שוליים

↑  לפי הקרדיט לשירו pink high heel shoes
↑  השם מופיע בשיר Sweet Home Alabama בשורה "Now Muscle Shoals has got the Swampers"
↑   "Muscle Shoals", במסד הנתונים הקולנועיים IMDb (באנגלית)
| --- | --- |
בקרת זהויות :  BIBSYS: 5066895  BnF: cb137979166 (data)  LCCN: no2014023564  MusicBrainz: c4c563bc-2a19-4ea4-b663-4f7f91c336eb  VIAF: 307172940   WorldCat (עם VIAF): 307172940
ריפבליק רקורדס

| --- | --- |

 נתונים כלליים
 סוג:  חברת תקליטים
 מייסדים:  אייברי ליפמן   מונטה ליפמן
 תקופת הפעילות:  1995–הווה (כ־30 שנה)
 חברת אם:  יוניברסל מיוזיק גרופ   וירג'ן EMI   איילנד רקורדס   יוניברסל מיוזיק אנטרפריסס
 מיקום המטה:  ניו יורק, ארצות הברית
 מוצרים עיקריים:  תקליטים • תקליטורים
  
 www.republicrecords.com
ריפבליק רקורדס (באנגלית: Republic Records) היא חברת תקליטים אמריקאית בבעלות יוניברסל מיוזיק גרופ (UMG). היא נוסדה בידי אייברי ליפמן ומונטה ליפמן כחברה עצמאית בשנת 1995, ונרכשה על ידי UMG בשנת 2000. חברת התקליטים הייתה שייכת ליוניברסל מוטאון רקורדס, אך בשנת 2006, שמה שונה ליוניברסל ריפבליק רקורדס.
אמנים שחתומים בריפבליק רקורדס כוללים את: אריאנה גרנדה, ניקי מינאז', דרייק, ליל ויין, איימי ויינהאוס, דה ויקנד, ג'סי ג'יי, טיילור סוויפט, לורד, מיקה, לינדזי לוהן, כריסטינה גרימי, פוסט מאלון, היילי סטיינפלד, ג'וליה מייקלס, אוסטין מאהון, האחים ג'ונאס ו-DNCE. בחברת הבת שלה שנועדה למוזיקת קאנטרי (ריפבליק נאשוויל), חתומים פלורידה ג'ורג'יה ליין ואלי יאנג בנד.
בשנת 2023 פורסם כי ריפבליק רקורדס היא חברת התקליטים העשירית הגדולה ביותר ברחבי העולם, עם הכנסה שנתית של 18 מיליון דולרים.
היסטוריה

מונטי ליפמן עבד בעבר בחברות כמו אריסטה רקורדס ואטלנטיק רקורדס, אך פוטר מספר פעמים בתחילת דרכו. אייברי ליפמן עבד כעוזר אישי של קלייב דייוויס באריסטה, שם למד רבות מהניסיון.
על פי אייברי ליפמן, הוא ואחיו מונטה, הגו את ריפבליק רקורדס בשולחן המטבח בדירתם:
אחי ואני עבדנו בחברות תקליטים שונות. הוא היה בין עבודות, והתחלנו להתעסק בתחום כתחביב. התקליט הראשון שיצא דרכנו Bloodhound Gang, הקנה לנו הצלחה ומכאן המשכנו הלאה.
החברה הוקמה בשנת 1995 בדירת סטודיו במנהטן, והאלבום הראשון שהוציאו היה של להקת בלאדהאונד גאנג. השיר הראשון שהביא להצלחה הגדולה של החברה היה "Tubthumping" של הלהקה הבריטית צ'מבוומבה בשנת 1997. האחים קיבלו תפקידים בכירים יותר בקבוצת יוניברסל מיוזיק גרופ תחת הנהגתו של לוסיאן גריינג', והוקמה חטיבה חדשה בשם Republic Corps הכוללת את הלייבלים דף ג'אם, איילנד, מרקיורי ועוד.
אמנים בולטים

3 Doors Down
אוף מונסטרס אנד מן
איימי ויינהאוס
אייקון
אלכס קלייר
אריאנה גרנדה
באו ואו
בירדמן
בלאק סבאת'
גודסמאק
גוטייה
ג'וליה מייקלס
ג'יימס בלייק
ג'יימס מוריסון
ג'סי ג'יי
דה ויקנד
דה סקור
דמיאן מארלי
דרייק
האחים ג'ונאס
היילי סטיינפלד
ויזר
זנדאיה
טייגה
טיילור סוויפט
כריסטינה גרימי
כריסטינה מילאן
לורד
ליאם פיין
ליל ויין
ליל טקה
לימפ ביזקיט
לינדזי לוהן
מיסטיקל
מיקה
נאב
ניקי מינאז'
סופיה קרסון
סיי
סטרומאה
סקי מאסק דה סלאמפ גאד
סת' מקפרלן
פוסט מאלון
פופ סמוק
פיטר גבריאל
פלורנס אנד דה משין
פריס הילטון
קאש דול
קולבי קאליי
קיאנה לדה
קיד קאדי
שון מנדס
שרה היילנד
DNCE
גרטה ואן פליט
Owl City
סנואו פטרול
TYP
גבריאלה צ'ילמי
הערות שוליים

↑  "Universal Signs New Agreement With Republic's Monte and Avery Lipman". The Hollywood Reporter (באנגלית). נבדק ב-2018-02-21.
↑  Taylor, Chuck (15 בינואר 2000). "Lipman to head up Universal Records". Billboard. p. 12. נבדק ב-21 בפברואר 2018. {{cite news}}:  (עזרה)
↑  Mitchell, Gayle (10 בפברואר 2007). "Stop in the Name of Shiny Toy Guns". Billboard. p. 72. נבדק ב-21 בפברואר 2018. {{cite news}}:  (עזרה)
↑  "Artists | Republic Records". Republic Records (באנגלית). נבדק ב-2018-02-21.
↑  Brian Clark, The 10 Largest Record Labels in the World (2023), Musician Wave, ‏2022-07-07 (באנגלית אמריקאית)
1 2  Jem Aswad, Republic Records’ Monte and Avery Lipman on How Taylor Swift, Post Malone, Prince, Partnerships and Persistence Have Made Them the Top Label of the Past Decade, Variety, ‏2024-09-19 (באנגלית אמריקאית)
↑  Hitquarters.com, www.hitquarters.com
| --- | --- |
בקרת זהויות :  MusicBrainz: e0ecd909-0477-485f-80dc-3c27ea4837ca
קול בנט

| --- | --- |

 לידה:  14 במאי 1996 (בן 28) פלאנו, אילינוי, ארצות הברית
 מדינה:  ארצות הברית 
 תקופת הפעילות:  מ-2013
 עיסוק:  במאי, עורך, צלם, מנהל עסקים
 מקום לימודים:  אוניברסיטת DePaul
 יצירות בולטות:  Lucid Dreams, Godzilla, Betrayed
 https://lyricallemonade.com
 פרופיל ב-IMDb
 
קול בנט (באנגלית: Cole Bennett; נולד ב-14 במאי 1996) הוא איש עסקים, במאי, עורך וצלם וידאו אמריקאי. בנט ידוע בעיקר בזכות חברת המולטימדיה שלו Lyrical Lemonade, שאותה יצר תחילה ב-2013 כבלוג אינטרנטי עוד כשהיה תלמיד תיכון.
ראשית חייו

קול בנט נולד ב-14 במאי 1996 בפלאנו, אילינוי. בנט נשר מהתיכון כדי להתחיל קריירה כצלם ועורך וידאו קליפים, ולעסוק במוזיקת ההיפ הופ.
Lyrical Lemonade

כשהיה תלמיד בתיכון שבפלאנו, אילינוי, הקים בנט את הבלוג האינטרנטי שלו Lyrical Lemonade. אימו עזרה לו בבחירת שם הבלוג ונתנה לו בנוסף מצלמת וידאו. בנט החל במהרה לביים קליפים למספר ראפרים מקומיים משיקגו, ביניהם ויק מֵנְסָּה וטיילור בנט. את הקליפים העלה בנט לערוץ היוטיוב Lyrical Lemonade שפתח; בנוסף, לערוץ היוטיוב העלה בנט גם סרטי תעודה, ראיונות וסרטונים מהופעות חיות.
ערוץ היוטיוב של בנט התרחב והחל לעסוק גם בתתי ז'אנרים אחרים בהיפ הופ מעבר לסצנת ההיפ הופ של שיקגו; כמו הסצנת הראפ של הסאונד קלאוד, שעם הזמן נהפכה למיינסטרים. ב-2016 ותחילת 2017, החל בנט לקבל הכרה כשהתחיל לעבוד עם ראפרים מפורסמים כגון: פיימוס דקס, ליל פאמפ, סמוקפורפ וסקי מאסק דה סלאמפ גאד. ב-7 באפריל 2017, הוציא בנט לראשונה סרט קצר בשם "Lone Springs". ב-29 באוגוסט יצא בערוץ היוטיוב Lyrical Lemonade וידאו קליפ לשיר "Betrayed" של הראפר ליל זאן; את הווידאו קליפ ביים בנט. בהמשך השנה הוציא בנט בין היתר גם וידאו קליפ לשיר "BabyWipe" של סקי מאסק דה סלאמפ גאד ולשירים "Red Roses" ו-"Nowadays" של ליל סקייס ולאנדון קיוב.
ב-12 בינואר 2018 הוציא בנט וידאו קליפ לשיר "Learn How To Watch", שיר משותף של מק מילר, MadeinTYO והדיג'יי Carnage. ב-25 בפברואר הוציא קול בנט וידאו קליפ לשיר "All Girls Are The Same" של הראפר והזמר ג'וס וורלד, ובכך עזר לו להתפרסם ופתח לו דלת למיינסטרים. לימים, ג'וס נהיה חבר טוב של בנט. בעקבות ההצלחה של "All Girls Are The Same", חבר בנט לג'וס שוב, וב-11 במאי הוציא בנט וידאו קליפ לשיר "Lucid dreams" של ג'וס; הקליפ צבר למעל מ-920 מיליון צפיות ביוטיוב ונחשב לווידאו קליפ המפורסם ביותר של בנט. מאז, בנט הספיק לעבוד עם עוד אמנים מפורסמים, וביניהם: ג'יי קול, ויז קאליפה, קניה וסט ואמינם. Lyrical lemonade נחשב לחלק בלתי נפרד מהקריירה של ג'וס, ובהמשך שנת 2018 ו-2019 המשיכו בנט וג'וס לשתף פעולה ולהוציא עוד מספר וידאו קליפים בבימויו של בנט. ב-8 בדצמבר 2019, לקה ג'וס וורלד בהתקף אפילפטי בנמל התעופה שיקגו מידוויי ובבית החולים נקבע מותו. ב-31 בדצמבר פורסם בערוץ Lyrical Lemonade סרטון סיכום שנה המקודש לג'וס.
במרץ 2020 הוציא קול בנט ליוטיוב את הווידאו קליפ לשיר "Godzilla", שיר משותף של אמינם וג'וס וורלד. הקליפ כולל הופעות אורח של ד"ר דרה ומייק טייסון, ובסופו של הקליפ מופיעה הקלטה של ג'וס, כחלק ממחווה בשבילו. הקליפ צבר כ-13 מיליון צפיות ב-24 שעות הראשונות.
ב-15 בינואר 2021, פרסם קול בנט בערוץ היוטיוב את הקליפ לשיר "Bad Boy", הקליפ האחרון שהספיק לצלם יחד עם ג'וס לפני שמת.
השפעה

בעזרת Lyrical Lemonade, בנט עזר למספר אמנים להתפרסם; כגון: ליל פאמפ, סמוקפורפ, ג'וס וורלד, סקי מאסק דה סלאמפ גאד, YNW Melly, ליל טקה, NLE Choppa וג'ק הארלו. ב-2017, הקליפ שביים בנט לשיר "Catch Me Outside" של סקי מאסק דה סלאמפ גאד, נבחר על ידי אתר החדשות פיצ'פורק מדיה לאחד מהקליפים האהובים ביותר של השנים 2010 - 2020.
מיזמים ושיתופי פעולה נוספים

במסגרת Lyrical Lemonade, הוציא קול בנט מוצרים ממותגים כגון: חולצות, כריות ואפילו פחיות לימונדה אמיתיות.
בפברואר 2020, Lyrical Lemonade שיתפה פעולה יחד עם נייקי ואייר ג'ורדן. במסגרת שיתוף הפעולה, הוציאו יחד נעליים מעוצבות וממותגות, חולצת שרוולים ארוכים וקפוצ'ון. באפריל יצא שיתוף הפעולה יחד עם החברה FTP, וב-22 בנובמבר, יצא שיתוף הפעולה יחד עם קבוצת הפוטבול האמריקאית שיקגו ברס.
כל שנה, קול בנט ו-Lyrical Lemonade מקיימים את פסטיבל המוזיקה השנתי שלהם שנקרא "Summer Smash". הפסטיבל מנוהל בשיתוף פעולה יחד עם SPKRBX.
בשנת 2023 הוא ביים שיר של BLP כשר.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס ה-BET | במאי הקליפים של השנה | זכייה |  |
הערות שוליים

↑  Inside Cole Bennett’s Lyrical Lemonade Empire, Complex (באנגלית)
↑  Lyrical Lemonade, The Culture (A Chicago Hip Hop Documentary), YouTube
↑  Lyrical Lemonade Interviews - YouTube, www.youtube.com
↑  Lyrical Lemonade, Lone Springs (A Short Film Directed by Cole Bennett), YouTube
↑  Lyrical Lemonade, Lil Xan - Betrayed (Dir. by @_ColeBennett_), YouTube
↑  Ski Mask The Slump God Gets Trippy In His "BabyWipe" Video, HotNewHipHop (באנגלית)
↑  Bong Mines Entertainment, Lil Skies releases a music video for “Red Roses” ft. Landon Cube – Bong Mines Entertainment (באנגלית אמריקאית)
↑  Lyrical Lemonade, Lil Skies - Nowadays ft. Landon Cube (Dir. by @_ColeBennett_), YouTube
↑  Carnage Teams With Mac Miller & MadeinTYO For 'Learn How To Watch': Listen, Billboard (באנגלית)
↑  Leor Galil, Tracking the astronomical rise of Chicagoland rapper Juice Wrld, Chicago Reader (באנגלית)
↑  Juice WRLD Returns With Clip For "Lucid Dreams", HotNewHipHop (באנגלית)
↑  הראפר המבטיח ג'וס וורלד מת בגיל 21, באתר ‏מאקו‏, 8 בדצמבר 2019
↑  Lyrical Lemonade, Cole Bennett | 2019 Music Video Reel, YouTube
1 2  Laura Stavropoulos, Eminem Pays Tribute To Juice Wrld In Surreal ‘Godzilla’ Video | uDiscover, uDiscover Music, ‏2020-03-09 (באנגלית אמריקאית)
↑  Lyrical Lemonade, Juice WRLD - Bad Boy ft. Young Thug (Directed by Cole Bennett), YouTube, ‏15 בינואר, 2021
↑  Zoe Haylock, Juice WRLD’s Final Music Video, ‘Bad Boy’ With Young Thug, Drops, Vulture, ‏2021-01-15 (באנגלית אמריקאית)
↑  The Impact Of Cole Bennett, Genius (באנגלית)
↑  Pitchfork, 20 Pitchfork Staffers on Their Favorite Music Videos of the 2010s, Pitchfork (באנגלית אמריקאית)
↑  Lyrical Lemonade Canned Lemonade, www.bevindustry.com (באנגלית)
↑  Jordan Brand and Eight Chicago Collaborators Unite for NBA All-Star 2020, Nike News
↑  Exclusive: Lyrical Lemonade and Chicago Bears Unveil Merch Collab With Help From G Herbo and Lucki, Complex (באנגלית)
↑  Everything You Need to Know About the Videographer Cole Bennett, Study Breaks, ‏2019-07-04 (באנגלית אמריקאית)
↑  Lyrical Lemonade - YouTube, www.youtube.com
↑  BET Awards 2024: See The Full Winners List, BET (באנגלית)
| --- | --- |
בקרת זהויות :  MusicBrainz: 313ddbb5-f808-4dab-941e-5259f272e7ca
יום ליבשה

יום ליבשה נהפכו מצולים, נוסח אשכנז, שר מרדכי ברויאר, הוקלט באולפן הפונותיקה בירושלים, 4 באוגוסט 2003
יוֹם לְיַבָּשָׁה הוא פיוט שחיבר רבי יהודה הלוי לברכות קריאת שמע בשביעי של פסח, העוסק בעיקר בקריעת ים סוף. הפיוט מושר עד היום בקהילות אשכנז במהלך סעודת ברית מילה.
תפוצת הפיוט

הפיוט זכה לתפוצה רבה וללחנים רבים והתקבל במנהגי התפילה באשכנז ומזרח אירופה, בקהילות הלדינו, בקהילות צפון אפריקה (למשל בשירת הבקשות של עדת מרוקו לפרשת בשלח, במנהג אלג'יר), בנוסח רומניא ועוד בנוסף, הפיוט היה ידוע גם בתימן, ועותקים שלו נמצאו בגניזת קהיר.
בנוסח אשכנז המזרחי הונהג לאומרו אף בשבת שירה ששירת הים נקראת בה, ובשל בית העוסק בברית מילה (המתחיל באות ה'), אף בשבת שיש בה ברית מילה.
גם כיום, כאשר מעטות הקהילות שעודן אומרות פיוט זה במהלך התפילה במקומו המקורי, הפיוט מוכר וידוע, ומקובל לשיר אותו בסעודת הברית ובשביעי של פסח.
סוג הפיוט

על פי המופיע ברוב המנהגים, הפיוט הוא מסוג פיוטי ה"גאולה", כלומר פיוט המיועד להאמר מיד לפני החתימה של ברכת "גאל ישראל", בברכות קריאת שמע. אולם קיימת השערה כי במקורו הפיוט לא נועד להיות גאולה אלא "מי כמוך", סוג אחר של פיוט, המיועד להיאמר בפסקה הקודמת באותה הברכה, לאחר הפסוק "מי כמכה באלים ה'", ולפני הפסקה "שירה חדשה שבחו גאולים" המובילה לפסוק "ה' ימלך לעולם ועד".
ראיות להשערה זו ניתן למצוא בכך שכל חרוז של הפיוט מסתיים במילים 'שירה חדשה שבחו גאולים', וכן בכך שעל אף עיסוקו של הפיוט בנושאי גאולה, הוא חותם דווקא בענייני קריעת ים סוף ובביטוי "מי כמכה ה' באלים". על פי השערה זו, הפיוט הועבר לתפקיד ה"גאולה" כאשר הגיע לאשכנז, כי פיוטי "מי כמוך" לא היו מוכרים בה כלל. אמנם, כנגד השערה זו עומדת הטענה כי לפיוטי "מי כמוך" היה בפיוט הספרדי מבנה קבוע ייחודי, שאינו מתקיים ב"יום ליבשה".
תוכן הפיוט

כמתבקש ממיקומו בתפילה ומן המועד שלו יועד, הנושא העיקרי בפיוט, שבו הוא פותח ובו הוא מסיים, הוא השבח והתהילה לאל על ישועת עם ישראל ביציאת מצרים ובקריעת ים סוף וכן אזכור שירת הים. בחציו השני של הפיוט עובר הפייטן לבקשה על הגאולה, ומבקש מה' שיחזור ויקבץ את עם ישראל (תוך שימוש במטפורה של נישואין), בין היתר בזכות דבקותם במצוות ברית המילה ובמצוות ציצית. השיר מאזכר פסוקים ופרשיות משלל ספרי התנ"ך.
ייעוד הפיוט

במקור, יועד השיר העוסק בקריעת ים סוף שארעה לבני ישראל בזמן יציאת מצרים, ליום שביעי של פסח, שהוא היום שבו אירע מעשה זה. זהו כנראה ייעודו המקורי של הפיוט, ובמקום זה הוא נאמר בעבר נוסח רומניא ובמנהג אלג'יר, והחל מן המאה ה-14 גם במנהג אשכנז המזרחי-פולין.
במנהג אשכנז הועבר הפיוט למועדים נוספים: שבת שיש בה ברית מילה מאחר שנזכרה בו מצוות ברית מילה ('ומבטן לשמך הם נמולים'), וכן בשבת פרשת בשלח, שבה נקראת בתורה פרשת קריעת ים סוף ושירת הים. באשכנז הקדומה פיוטי "גאולה" כמעט לא היו מוכרים, ואימוץ פיוטי גאולה ספרדיים לתוך המחזור האשכנזי הוא תהליך מאוחר יותר, שהתרחש בעיקר בפיוטי השבתות ולא בפיוטי החגים, ובעיקר במנהג אשכנז המזרחי. הפיוט "יום ליבשה" מתפרש בספר 'ערוגת הבושם', ולכן היה ידוע באשכנז לכל המאוחר במאה ה-13, אך כנראה בתחילה רק לשבת שירה. באופן חריג הוא התקבל גם לשביעי של פסח (פיוט הגאולה הספרדי היחיד שאומץ במחזור החגים האשכנזי), כנראה כדי להשוות אותו עם הימים הראשונים של פסח שנאמרו בהם פיוטי גאולה (ברח דודי) מקדמת דנא. רבי מרדכי יפה, בעל הלבושים, סבר שיש לומר פיוט זה ביום שמיני של פסח אף אם אין מילה, אולם לא נהגו כן.
כאמור, במנהג אשכנז המזרחי צורף הפיוט גם למערכת היוצר לשבת שיש בה ברית מילה, אך הוא לא נאמר בברית מילה החלה ביום טוב. לכלל זה ישנם כמה חריגים: באחרון של פסח אומרים יום ליבשה אם יש בו מילה. בפוזנא נהגו לומר יום ליבשה אם יש מילה בשמיני עצרת. המהרא"ק הסתפק האם לומר יום ליבשה כשיש מילה בראש השנה שחל בחול, אך ספרי המנהגים הכריעו שלא לומר אלא אם חל בשבת, ויש מקומות שנהגו לא לומר אף אם חל בשבת. גם בנוגע ליום הכיפורים התנהל דיון רחב בין הפוסקים אם לומר בו יום ליבשה כשיש בו מילה: יש שסברו שיש לומר בו יום ליבשה אף אם חל בחול, יש שסברו לומר בו יום ליבשה רק אם חל בשבת ככל יום טוב, ויש שסברו שאף אם חל בשבת אין לומר בו יום ליבשה משום שיום ליבשה דומה להלל.

מקרה ייחודי הוא כאשר חלה אמירת "יום ליבשה" במועד שבו אמור להאמר פיוט 'גאולה' אחר. מקרה כזה ייתכן בשביעי של פסח שחל בשבת, או בברית מילה באחרון של פסח שחל בשבת (כי אם חלו בשבת אומרים בהם גאולת ברח דודי המיועדת לשבת חול המועד), וכן בברית מילה בשבתות ספירת העומר שיש בהן גאולות אחרות. בדרך כלל כאשר יש "התנגשות" בין פיוטים נבחר פיוט אחד מכל סוג, תוך איזון בין המועדים השונים, אך במקרה של 'יום ליבשה', קבע רבי אייזיק טירנא ובעקבותיו שאר הפוסקים שאומרים את הגאולה השנייה במקומה, ואת 'יום ליבשה' לפני 'שירה חדשה'.
בתקופה מאוחרת (כנראה במאה ה-19) התקבע בחלק מקהילות אשכנז המזרחי לשיר את הפיוט כזמר בסעודת ברית מילה, שלא במסגרת התפילה, גם בברית שבימות החול. כך מקובל כיום בקרב הקהילות האשכנזיות. ייתכן שנוהג זה נוצר כתחליף לאמירתו בתפילה, לאחר שפסקו לומר פיוטים בברכות קריאת שמע.
בנוסח רומניא התקבל הפיוט גם לשבת הגדול.
גרסאות ולחנים

ים ליבשה - בספר משנה ברורה כתב שרק ביום שביעי של פסח שהוא יום קריעת ים סוף, יש לומר "יום ליבשה", אך בשאר הימים יש לומר 'ים ליבשה'.
הפיוט "יום ליבשה" נעשה אהוד והולחן בתפוצות ישראל, בקהילות ספרדים ואשכנזים.
בקהילות מרוקו זכה השיר לאהדה רבה, והוא מושר בשירת הבקשות בסולם 'חגאז משרקי', או בשביעי של פסח בסולם 'סחלי' בשני לחנים שונים.
בקהילות הספרדים הירושלמים זכה הפיוט ללחן של המלחין עזרא אהרן במקאם נהוונד, הלחן הפך אהוד ומפורסם בקרב הירושלמים ונוהגים לשיר אותו בשביעי של פסח.
יהודי טריפולי שרים אותו בלחן קצבי במקאם ביאת ונוהגים לשורר אותו גם כן בשביעי של פסח.
בקרב יהודי אפגניסטן נהגו לשיר אותו במנגינה שמחה במקאם עג'אם.
לקריאה נוספת

חיים ישראל טעסלער, הפיוט יום ליבשה לרבי יהודה הלוי: מנהגי נוסחאותיו ופירושיו, לונדון תשע"ב (להורדה).
יוסף ויכלדר, ביאורים ופירושים אודות הפיוט יום ליבשה, המבשר תורני 594, שביעי של פסח תש"ף, עמ' ט–יא, באתר אוצר החכמה.
ביאורים

↑  על פי פסוק בספר תהילים, פרק ח', פסוק ג'.
↑  רומז לפסוק בשיר השירים: "מה יפו פעמיך בנעלים", וכנראה גם לפסוק בישעיהו "והחרים ה' את לשון ים מצרים.. והדריך בנעלים".
↑  על פי ספר דברים פרק לב.
↑  על פי מגילת רות.
↑  רומז לפסוק בספר תהילים, פרק ע"ד, פסוק ט'.
↑  על פי ספר בראשית, פרק ל"ח.
↑  על פי מגילת שיר השירים, פרק ד', פסוק ו'.
↑  על פי ספר שמות, פרק ט"ו, פסוק י"א.
הערות שוליים

↑  בדפוסי מחזורי אשכנז, בדרך כלל נשמט חרוז זה.
↑  בסידורים רבים מצורף לו המשפט "בגלל אבות תושיע בנים ותביא גאולה לבני בניהם", שאינו חלק מהפיוט והוא בעצם חלק מנוסח התפילה האשכנזי בימים בהם אומרים פיוטי גאולה.
↑  ככלל, הפיוט התקבל רק במנהג אשכנז המזרחי, ולא במנהג אשכנז המערבי, ראו דברי קהלת, פפד"מ תרכ"ב, עמ' 435, שלא מזכיר אותו. ויש קהילות אשכנז המערבי שאמצו אותו, והוא מודפס במחזור רדלהיים המערבי לשביעי של פסח.
↑  נראה שבאותן קהילות אשכנז המערבי שבהן התקבל הפיוט לשביעי של פסח, לא התקבל בשאר המועדים האלה.  עם זאת, בסידור שפה ברורה בעריכת וולף היידנהיים עם הפיוטים כמנהג המערבי, הפיוט מופיע גם בשבת שירה עם הערה ש'בק"ק פפד"מ ורוב אשכנז א"א'.
↑  ראו: גאלה, באתר פרויקט בן-יהודה
↑  משה יהודה רוזנווסר, זכור ברית, ירושלים תשע"א, עמ' כז, באתר אוצר החכמה.
↑  ואכן, במיקום זה הוא נאמר בנוסח רומניא, שבו אמרו הרבה פיוטי מי כמוך.
↑  להרחבה על פיוטי זולת, מי כמוך וגאולה, עיינו אצל עזרא פליישר,  היוצרות בהתהוותם והתפתחותם, ירושלים תשמ"ד, עמודים 308–335.
↑  טעסלער, הפיוט יום ליבשה, עמ' ג.
↑  פיוט "מי כמוך" ידוע של רבי יהודה הלוי, הכתוב על פי המבנה הקבוע, הוא מי כמוך ואין כמוך.
1 2  סדר תפלות השנה כמנהג קהלות רומניא, ונציה רפ"ג, דף קז. וקמ:, באתר הספרים הסרוקים של הספרייה הלאומית.
1 2  יונה פרנקל, מחזור לפסח, ירושלים תשנ"ג, מבוא, עמ' לה, באתר אוצר החכמה.
↑  זליגמן בר, סדר עבודת ישראל (רדלהיים, תרכ"ח), נוסח פולין עמ' 645 ו-802. (באתר היברובוקס פה ופה).
1 2  לבוש החור, סין תצ, סעיף ט.
1 2  משנה ברורה, סימן ת"צ, סעיף קטן י"ג.
↑  חיים ישראל טעסלער, מנהגי ביה"כ הישנה דק"ק פוזנא לימים נוראים ולחג הסוכות (להורדה), לונדון תשע"ב, אות קכז [נדפס גם בידי שמואל קלמן מירסקי, "פנקס בית הכנסת הישן דק"ק פוזנא", ברכה למנחם, סט. לואיס תשט"ו, עמ' 276].
↑  משנה ברורה, סימן תקפ"ד, סעיף קטן י"ב.
↑  מטה אפרים, תקפ"ד סעיף ט.
↑  ספר המנהגים, דיני יוצרות והפטרות, ובהלכות חג הפסח
↑  ייתכן שהטעם לזה הוא בגלל שבמקורו 'יום ליבשה' אינו 'גאולה' אלא 'פיוט מי כמוך' (הנאמר לפני 'שירה חדשה'), וייתכן שהפיוט הפך להיות חביב בעיני המתפללים והם לא רצו לוותר על אמירתו, ולכן מצאו פתרון זה לומר את שני הפיוטים[דרוש מקור].
↑  אשר גרינוואלד, זוכר הברית, אונגואר תרצ"א, סימן כ"א, סעיף נא, באתר אוצר החכמה (צפייה חופשית – מותנית ברישום).
↑  סימן תצ יג. ובשער הציון, אמנם בחלק מהמדורות החדשות שובשה כוונתו כפי הנראה מחוסר הבנה. עיינו להלן בקריאה נוספת מפורום אוצר החכמה.
↑  ראו לחן אשכנזי: יום ליבשה, באתר זמרשת.
↑  ראו בלחן אשכנזי חסידי: יום ליבשה, באתר זמרשת.
A7V

| --- | --- |

 מידע כללי
 סוג:  דגם רכב קרבי 
 מדינה מייצרת:  האימפריה הגרמנית הקיסרות הגרמנית
 משתמשים עיקריים:  צבא הקיסרות הגרמנית 
 שנת ייצור:  1918
 תקופת השימוש:  21 במרץ 1918 – הווה (106 שנים) 
 דגם קודם:  אין
 דגם עוקב:  אין
 מערכה מרכזית:  מלחמת העולם הראשונה
 יחידות שיוצרו:  20 
 מידע טכני
 אורך:  7.47 מטרים
 רוחב:  3.1 מטר
 גובה:  3.35 מטרים
 משקל:  33 טון
 מהירות:  8 קמ"ש על כביש
 טווח פעולה:  40 ק"מ
 מנוע:  שני מנועי בנזין, 100 כ"ס כל אחד.
 שריון:  10-30 מילימטר
 צוות:  18
 מערכות נשק
 חימוש עיקרי:  תותח 57 מ"מ
 חימוש משני:  שישה מקלעים 7.92 מ"מ
 
שטורמפאנצרוואגן A7V (רכב סער משוריין A7V) או בקיצור, A7V, היה הטנק הגרמני הראשון מייצור סדרתי. מן הטנק יוצרו רק 20 יחידות לקראת סוף מלחמת העולם הראשונה.
רקע

למרות האימה שהטילו הטנקים הבריטים הראשונים בחי"ר הגרמני, ולמרות ההצלחות הלא מבוטלות של הנשק החדש הזה, המטה הגרמני העליון במלחמת העולם הראשונה לא ראה ערך רב בטנקים. הגנרלים הגרמנים, רובם אנשי פרשים, ראו בטנק מעין צעצוע מכני שאין לו מקום בצבא רציני. לכן רק ב-1917 החל ייצור הטנקים בגרמניה, וגם אז בכמויות קטנות. ה-A7V היה הטנק הגרמני היחיד במלחמה, והוא הוטל לקרב בפעם הראשונה במרץ 1918 במתקפת האביב.
A7V

הטנק הגרמני היה פרי תכנונו של יוזף וולמר(אנ'), קצין תובלה גרמני. ה-A7V היה למעשה ארגז שריון שהורכב על שלדה של טרקטור. הוא היה גדול יותר ממקביליו הבריטיים, ותופעל בידי 18 אנשי צוות. השריון היה עבה יותר מזה של הטנק הבריטי, והחימוש כלל תותח 57 מילימטר ושישה מקלעי 7.92 מילימטר. לא היה לו צריח והחימוש סודר כך שתותח ה-57 מילימטר היה בחזית הטנק, שני מקלעים בכל צד, ושניים באחורי הטנק. ההנעה סופקה על ידי שני מנועי "דיימלר" מבוססי בנזין, שכל אחד מהם הפיק 100 כוחות סוס. השימוש בשני מנועים אלה איפשר לטנק מהירות של 8 קילומטר לשעה.
לכאורה היה מדובר ברכב שעולה על הטנק סימן 1 הבריטי כמעט בכל, אך למעשה לא כך היה הדבר. ה-A7V סבל מבעיות מכניות קשות. המנועים ושאר מערכת ההנעה התקלקלו תכופות, ושריון הטנקים הגרמני היה מאיכות ירודה. למעשה השימוש היחיד שהיה ל-A7V היה בהעלאת מורל החי"ר הגרמני, ובכך שהחי"ר הבריטי נטה להימלט מפניו (כפי שעשה החי"ר הגרמני כאשר הותקף על ידי טנקים בריטיים).